એચડીએફસી, ઇન્ડિયા બુલ્સ, હાઉસિંગ ફાઇનાન્સ, ડીએચએફએલ આગામી બે-ત્રણ સપ્તાહમાં ૦.૨૫ ટકાથી ૦.૫૦ ટકા સુધીનો ઘટાડો કરી શકે છે. નોટબંધી બાદ શુષ્ક પડેલી માગના કારણે જો વ્યાજદરમાં ઘટાડો કરવામાં આવે તો લોન કારોબારમાં વધારો નોંધાઇ શકે છે તેવો મત હાઉસિંગ ફાઇનાન્સ કંપનીઓ દ્વારા વ્યક્ત કરાઇ રહ્યો છે. ઉલ્લેખનીય છે કે રેલ એસ્ટેટ સેગ્મેન્ટ સેક્ટરમાં નોટબંધી બાદ કાળું નાણું આવવાનું તદ્દન બંધ થઇ ગયું છે. તો બીજી બાજુ ડીમોનેટાઇઝેશન બાદ હાઉસિંગ ફાઇનાન્સ કંપનીઓની કોસ્ટમાં ૦.૨૫થી ૦.૩૦ ટકા સુધીનો ઘટાડો નોંધાયો છે. આ લાભ કંપનીઓ નવા લોન લેનાર ગ્રાહકોને આપે તેવી શક્યતા છે. એચડીએફસીના વાઇસ ચેરમેન અને સીઇઓના જણાવ્યા પ્રમાણે આગામી ક્વાર્ટરમાં હાઉસિંગ ફાઇનાન્સ કંપનીઓ લોનમાં ગ્રોથ જોવાય તે માટે વ્યાજના દરમાં ઘટાડો કરી શકે છે.